Plaasmoorde!!!!! Farm Murders!!!!! - Page 128 - Stormfront
Page 128 of 673 « First < 28 78 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 178 228 628 > Last »
08-23-2007, 05:03 AM #1271
Paartjie in motor beroof
'n Bloemfonteinse man en sy vriendin is in die oprit by sy huis in Brandwag waar hulle in sy motor gesit het, beroof.
Mnr. Eric Janeke (44) en sy vriendin Tania Human (21) het Maandagaand winkel toe gery.
Hulle het in sy motor bly sit en gesels toe hulle by sy huis teruggekom het. Die motor was voor sy huis in Melvillerylaan, Brandwag, geparkeer.
Janeke het drie mans in die straat sien verbystap. Hy sê nie lank daarna nie, het hulle weer teruggestap gekom.
Een van die mans het in hul rigting geswaai toe hulle verbystap.
Janeke het uit die motor geklim om te kyk wat aangaan.
"Die volgende oomblik is 'n vuurwapen op my gerig en teen my kop gedruk," vertel Janeke.
"Sit, moenie skreeu nie, sit net," het een van die mans vir hom gesê.
Hy sê hy het die mans die hele tyd probeer kalmeer en gevra waarna hulle soek.
Hy sê een van die mans het na Human se kant van die motor beweeg en haar handsak gevat en haar deurgesoek.
Die ander man het hom en ook die motor deurgesoek.
"Hulle is weg met my selfoon, haar handsak en 'n bottel wyn," sê Janeke.
Hy sê die mans het doodluiters daar weggestap asof niks gebeur het nie.
"Ek het hulle ná die tyd probeer soek, maar hulle was skoonveld," sê hy.
Janeke sê hy bly sy lewe lank daar en behalwe inbrake en diefstal, het hulle nog nie onder sulke ernstige misdaad deurgeloop nie.
"Ek is dankbaar dat nie een van ons seergekry het nie," sê Janeke.
Hy sê die polisie was binne minute daar en het die gebied gefynkam, maar die mans het verdwyn.
Supt. Annelie Wrensch, polisiewoordvoerder, sê niemand is nog in verband met die gewapende rooftog in hegtenis geneem nie.
08-23-2007, 06:17 AM #1272
2 shot as gangs strike homes
Johannesburg - Two people were shot and wounded as armed gangs struck at homes in Johannesburg and Heidelberg on Wednesday night, Gauteng provincial police said.
In Heidelberg a robber was shot and wounded as police responded swiftly to a call, said Captain Julia Claassen.
Armed men had earlier entered a family's home in Leo Street. The men tied up the family and robbed them of jewellery, a plasma television set and other appliances. Police were alerted, possibly by neighbours, and two constables arrived on the scene within minutes.
The robbers, on their way out of the house, opened fire on the police van. The officers returned fire and wounded one of the gang. The wounded man was arrested while the remaining robbers escaped in different vehicles. Police are searching for them.
Claassen said: "The family commended the police for their quick response, the professionalism with which they conducted themselves at the crime scenes, and for putting themselves in danger to save them."
Meanwhile in Parkview, Johannesburg, on Wednesday night, a man was shot as he tried to assist a couple being held up in their garage. The couple were parking their car at home in Sabie Road when they were accosted by two men, one armed with a 9mm pistol.
When the woman screamed a man employed by the couple as a gardener tried to intervene. The robbers shot the gardener in the leg and fled from the scene.
The gardener was taken to hospital where he was in a stable condition, Claassen said.
And at a house in North Street, Morningside, about ten people were enjoying a party around 21:45 when three armed men entered through a back door.
They robbed the party crowd of belongings and cash before making off on foot. No one was hurt in the incident, Claassen said.
08-23-2007, 06:34 AM #1273
Pretoria - One of the men who allegedly killed Ludwig Wambach - the man once allegedly linked to the gruesome murders of his mother and sister - claimed he had not meant to kill Wambach when he tied him to a tree by his neck.
Richard Khoza, 21, of Mamelodi and Wilson Manganye, 36, of Winterveld denied guilt in the Pretoria High Court on Wednesday to Wambach's February 2006 murder.
The State alleges the two had been involved in an argument with Wambach because they were illegally gathering wood on his plot. They allegedly overpowered him, put a rope around his neck and hung him from a tree in a deserted spot.
Khoza did not make any statement in explanation of his plea, but Manganye said Wambach had confronted them for collecting wood on his farm and demanded money from Khoza.
'Consistent with being hanged'
According to Manganye, he had intervened when Wambach started hitting Khoza with a sjambok and a fist fight ensued between them and Wambach.
He had then tied a rope around Wambach's neck and to a small tree, but claimed he had not foreseen that Wambach could die and never intended to kill him.
A pathologist testified that the cause of Wambach's death was consistent with being hanged.
He could not find that Wambach had been strangled before being hung from a tree as there were no bones fractured in his neck. The body was already starting to decompose.
A farm worker of Wambach, Elias Maluleka, testified that Wambach had arrested Khoza about a month before the murder for stealing wood on the plot. On that occasion, Wambach confiscated Khoza's cart and Khoza had to pay him to get it back.
'Idiosyncrasies and discrepancies'
Maluleka said he had seen Wambach arguing with Khoza and another man, who were apparently collecting wood, the day before his death.
When he returned to work the next day, there was no-one home and he later heard that Wambach had been murdered.
Wambach's niece, Madeleen Bredenhann, received two life sentences for axing to death her mother, Elmarie Bredenhann and grandmother, Albertina Wambach, in their beds in 2002.
During the trial, Bredenhann shifted the blame to Wambach, claiming Wambach and one of his sons, Dieter, were the real killers, but the Judge who sentenced her to life imprisonment said she had cooked up this version to get out of trouble.
The Judge said he could not imagine Wambach in the role of an attacker, despite his idiosyncrasies and discrepancies in his testimony.
Wambach's appeal against her conviction is presently pending before the Supreme Court of Appeal.
08-24-2007, 03:14 AM #1274
Gekaapte laat sy been by kattebak uithang vir aandag
Sasolburg. – ’n Kapingslagoffer wat ure lank in ’n motor se kattebak deurgebring het, was só desperaat om hulp – en vars lug – te kry dat hy die voertuig se remligte uitgeslaan en sy been daardeur laat uithang het om aandag te trek.
Hy het die een remlig met sy hak uitgeskop en die ander met sy elmboog uitgeslaan omdat sy hande vasgebind was en hy met sy rug na agter gelê het.
Die 26-jarige verkoopsman van Alberts Auto in dié dorp, mnr. Kallie Kriel, het gister vertel hy het Dinsdagmiddag omstreeks 12:00 in die nywerheidsgebied gery en was op pad terug werk toe toe ’n man skielik voor hom in die pad spring.
“Ek het deur die venster vir die man beduie om versigtig te wees, want ek kon hom raakgery het.”
Die volgende oomblik het Kriel sy kop regs gedraai en in die loop van ’n pistool vasgekyk. Hy het “yskoud” geword en besef hy word gekaap, het hy gister vertel. Die mans het hom gedwing om die deure van die motor oop te maak.
’n Derde, “ouerige man wat net Sotho gepraat het”, het saam met die twee jonges in die Volkswagen Fox gespring.
Die twee jonger mans het hom in “perfekte Afrikaans” beveel om Heilbron toe te ry.
Een van die mans het die heeltyd die pistool op hom gerig gehou, terwyl hy vir Kriel vra of hy nog wil leef.
Die mans het Kriel later gedwing om in die rigting van Deneysville af te draai.
“Ons het net ’n paar kilometer gery, toe hulle my beveel om te stop en uit te klim. Ek het gehoop hulle gaan nou die kar vat en wegry. Ek het vir hulle gesê hulle kan die kar vat en my nét daar los. Ek stap sommer terug Sasolburg toe.”
Die mans het Kriel egter beveel om in die kattebak te klim.
“Ek het geweier en vir hulle gesê ek ly aan engtevrees.”
Die mans het daarop sy hande agter sy rug vasgemaak, die loop van die pistool in sy mond gedruk en hom “tot binne-in die kattebak geslaan”.
Hulle het die kattebak toegeslaan en verder gery.
“Dit was stikdonker. Ek was benoud en het baie warm gekry. Ek het heeltyd aan my babaseuntjie, Tristan, gedink. Ek was bang ek gaan dood.”
Kriel het later besef sy selfoon was nog in sy agterste broeksak. Hy het dit uitgehaal en met sy bene “deur sy arms geklim” omdat sy arms steeds vasgebind was. Met sy arms nou vóór hom, het hy die radio se luidsprekers in die agterste venster uitgeslaan. “Toe was daar ’n bietjie lig én lug.”
Kriel het toe begin bel: eers sy pa, Kallie, sy werkgewer, mnr. Christo Alberts, en die polisie. Hy het ook sy vrou, Sandy gebel, maar sy kon hom nie hoor nie, oor ’n swak sein.
Mnr. Kallie Kriel sr. het later teruggebel en vir hom die idee gegee om die remligte uit te skop. Hy het sy een been by een van dié gate laat uithang en gehoop iemand vermoed onraad. Verskeie motors het net verbygery.
Hy het toe gehoor die kapers is in ’n twis gewikkel. Een het vir die drywer gesê om stil te hou omdat hy “niks meer met die affêre te doen wil hê nie”.
Die motor het stilgehou en hy het deure hoor klap. Toe het dit skielik stil geword. Hy het vir “wat gevoel het soos ure” gelê en wag.
Later het ’n afleweringswa van Albany, die broodmaatskappy, stilgehou en later amptenare van korrektiewe dienste.
Hulle het die kattebak oopgedwing en Kriel bevry. Van die kapers was daar geen teken nie.
08-24-2007, 03:30 AM #1275
Hof hoor boer is gehang sodat dit na selfmoord lyk
’n Boer is aan sy nek aan ’n boom gehang sodat dit soos selfmoord moes lyk, het een van mnr. Ludwig Wambach (65) se vermeende moordenaars gister in die Pretoriase hooggeregshof getuig.
Mnr. Richard Khoza (21) het getuig hoe hy en sy swaer, mnr. Wilson Manganye (36), in Februarie 2006 ’n lus om Wambach se nek gesit en die tou aan ’n boom vasgemaak het ná ’n stryery oor hulle twee se houtkappery op Wambach se kleinhoewe naby Hammanskraal.
Wambach was die oom van Madeleen Bredenhann, wat in 2004 twee keer tot lewenslange tronkstraf gevonnis is nadat sy haar ma, Elmarie, en haar ouma, mev. Albertina Wambach, in Dorandia, Pretoria-Noord, met ’n byl in hul beddens doodgekap het.
Khoza en Manganye het skuld ontken op aanklag van moord.
Manganye het in sy pleitverduideliking gesê hy het nie voorsien dat Wambach sou sterf toe hy aan die boom vasgemaak is nie.
Khoza het egter gister getuig hulle het Wambach doelbewus van die boom laat hang sodat mense sou dink hy het selfmoord gepleeg.
Hy het getuig hy het die vorige dag met Wambach gereël dat hy hout op die hoewe kon kap, maar Wambach het hom skielik as ’n dief beskuldig wat verskeie maande lank hout sou steel.
“Ons het begin stry. Hy het my sambok gegryp en my begin slaan.”
Manganye het tot sy redding gekom. Dié en Wambach het mekaar geslaan en gewurg totdat Wambach sy bewussyn verloor het. “Manganye het ’n knoop in die tou gemaak en dit oor die man se kop gesit. Hy het gesê ek moet die man oplig terwyl hy die ander punt van die tou om die boom bind en die man hang.”
08-24-2007, 03:44 AM #1276
Lewenslank oor perronmoord vir selfoon, beursie
Krugersdorp. – ’n Man wat ’n inwoner van dié dorp vir sy beursie en selfoon vermoor het, is eergister in die streekhof hiér tot lewenslange tronkstraf gevonnis.
’n Veiligheidswag het mnr. Khumza Khumalo (31) op 28 Desember gearresteer, kort nadat Khumalo en nog ’n man vir mnr. Hendrik Oosthuizen (59), by die Lanwen-stasie oorval en beroof het.
Oosthuizen is verskeie kere met ’n mes in sy bolyf en nek gesteek en is op die toneel dood.
Die mans het net met sy beursie en selfoon gevlug.
Beeld het ná die voorval destyds berig Oosthuizen was lief daarvoor om trein te ry. Hy was dié betrokke dag op pad na familie in Alberton toe hy omstreeks 19:30 deur twee mans op die perron aangeval is.
Dir. Dalipkimar Baijnath, stasiekommissaris van Krugersdorp, het in ’n verklaring gesê Khumalo is ook 15 jaar tronkstraf opgelê vir roof met verswarende omstandighede.
Hy het die ondersoekbeampte, insp. David Makoko, geloof vir sy toewyding in die saak en gesê, “Só kan toegesien word dat daar ’n einde aan hierdie afgryslike dade gebring word.”
08-27-2007, 06:38 AM #1277
Verwurg en van krans af gegooi
Sy is verwurg en van ’n krans af gegooi vir ’n .22-geweer, koeëls, ’n paar DVD’s en juwele.
Mev. Lynette Oosthuizen (63), ’n hoenderboer van Boston in KwaZulu-Natal, se lyk is in die naweek aan die voet van ’n hoë krans naby Bulwer deur die polisie verwyder.
Volgens sr. supt. Henry Budhram, polisiewoordvoerder, het die mans Donderdagaand aan Oosthuizen se deur geklop. Sy het een van die mans, wat vroeër as ’n veiligheidswag op die plaas gewerk het, herken en die deur oopgemaak.
Die mans het Oosthuizen oorrompel en verwurg.
Sy het alleen in die huis gebly nadat haar man drie maande gelede dood is.
Nadat hulle uit die plaashuis gesteel het wat hulle wou, het hulle Oosthuizen se lyk in haar Mitsubishi Colt-bakkie gelaai en na Nkwezela naby Bulwer gery. Hier het hulle haar lyk van ’n krans af gegooi.
Budhram sê die polisie in Imbali buite Plessislaer het Vrydagoggend inligting gekry van ’n Colt-bakkie wat moontlik gesteel is. ’n Man het die polisiekantoor gebel nadat iemand die bakkie met Impendle-nommerplate aan hom wou verkoop.
“Die Pietermaritzburgse misdaadintelligensie-eenheid het die voertuig opgespoor en twee mans aangekeer.”
In die bakkie was Oosthuizen se beursie met haar rybewys en verskeie bankkaarte in haar naam.
Die mans het tydens ondervraging erken hulle het haar vermoor.
Een van die mans het die polisie geneem na die plek waar die lyk was.
Die polisie se soek- en reddingseenheid het Vrydagaand haar lyk gevind, maar weens gure weer kon hulle dit eers eergister verwyder.
Die misdaadintelligensie-eenheid het eergister die derde verdagte in Incwadi vasgetrek.
Hier het hulle ook die res van die gesteelde goedere gevind.
Die vrou van Oosthuizen se seun, Adriaan, het aan The Witness, susterkoerant van Beeld, gesê hulle het Vrydagmiddag besluit om ’n draai by die plaas te maak, maar daar was niemand nie.
Die verdagtes, tussen die ouderdom van 20 en 25, verskyn vandag in die Impendhle-streekhof op aanklag van diefstal en moord.
08-27-2007, 06:46 AM #1278
Musikant sterf ná skote
’n Pretoriase musikant is die naweek dood nadat gewapende rowers hom by sy woonstel geskiet het.
Francois Viljoen (25) het ná die aanval in Glenwoodstraat in Lynnwood in die Wilgers-hospitaal aan sy wonde beswyk.
Volgens kapt. Lucas Sithole, polisiewoordvoerder, het Viljoen in die vroeë ure van eergisteroggend gaan ondersoek instel nadat hy ’n geraas by ’n skuifdeur gehoor het.
“ ’n Onbekende aantal verdagtes het met die skuifdeur gepeuter. Die oorledene het gaan ondersoek instel en is toe geskiet.
“Sy ma was te getraumatiseerd om te sê of daar enigiets gesteel is. Ons kan ook nie bevestig hoe die verdagtes by die veiligheidskompleks ingekom het nie.
“Die verdagtes het weggekom,” het Sithole gesê.
Beeld het verneem dat twee selfone gesteel is.
Mnr. Hanno van der Merwe, ’n vriend van Viljoen, het gesê hy sal Viljoen se stem die meeste mis.
“Musiek is vir my ’n stokperdjie, maar dit was Francois se lewe,” het Van der Merwe gesê. Hulle is al tien jaar vriende en het saam in die Gauteng-Noord-Jeugkoor gesing.
Viljoen, wat besig was om sy eerste CD op te neem, het kitaar, klavier en perkussie bespeel.
“Francois het geraas gemaak met enige iets wat hy opgetel het. Hy het probeer om ’n lewe met musiek te maak, maar dit was nie altyd maklik nie. Hy het die laaste tyd vir Exclusive Books in die Menlyn-winkelsentrum gewerk,” het Van der Merwe gesê.
’n Saak van moord en gewapende roof word ondersoek.
08-27-2007, 06:50 AM #1279
'Skurk was nie bang, het gemik om dood te maak'
Nelspruit. – “ ’n Mens kon sien die rower het geskiet om dood te skiet.”
Só het ’n ooggetuie vertel nadat ’n jong inwoner van ’n spogbuurt in dié stad voor sy vrou dood is toe twee gewapende rowers hom gekaap en geskiet het.
Mnr. Garry Nightingale (27) en sy vrou Nicky het eergisteraand teruggekeer van ’n familielid se verjaardagpartytjie toe hulle omstreeks 22:30 met afsonderlike motors by hul huis in Vuurvliegiestraat, Steiltes, aangekom het.
Mev. Nightingale het eerste by die erf in die spogbuurt ingery waar die rowers hulle skynbaar reeds ingewag het.
Volgens sr. supt. Gerrie Agenbag, hoof van die plaaslike speurtak, het die rowers kort daarna mnr. Nightingale se wit Hi-Lux-bakkie gekaap en twee skote afgevuur.
’n Ooggetuie wat ook in die buurt bly en op dieselfde tyd by sy huis afgelaai is, het gesien hoe die rowers Nightingale skiet. Dié hoërskoolseun, wat nie sy naam genoem wil hê nie, sê die een rower het Nightingale twee keer geskiet, een keer in die gesig en een keer in die rug.
“Dié rower het kalm omgedraai en op die bakkie gespring. Jy kon sien hy was vreesloos en glad nie haastig nie. Hy het geskiet om dood te skiet. Hy het my stip aangekyk en weggery. Ek het by ons erf ingehardloop en weggekruip omdat ek bang was hulle gaan my agternasit.”
Die seun het vertel hoe ’n paramedikus van Hi-Tech Sekuriteit wat daar opgedaag het, vergeefs probeer het om Nightingale se lewe te red.
“Die ambulans het net só lank gevat (om op te daag),” het die seun gesê.
Mev. Nightingale se handsak met haar beursie en selfoon daarin, is skynbaar ook in die voorval gesteel.
Die eienaar van die huis, mnr. John McIntyre, is ’n vriend van die Nightingales en het die huis aan hulle verhuur. McIntyre het gesê die Nightingales was in Mei ’n jaar getroud.
Hulle het in Mosambiek gewoon waar mnr. Nightingale in die Unitrans-suikervervoerbedryf was en gereeld in Tanzanië gewerk het.
“Hulle het twee maande gelede Nelspruit toe getrek.”
Mnr. Nightingale se swaer, mnr. Gaven Bullen, was bewoë en geskok. “Dis ’n vreeslike ding wat die familie getref het. Nicky ly nog erg aan skok en ’n mens kan sien dit het nog nie behoorlik by haar ingesink nie.”
Mnr. Jakes Strydom, bestuurder van Hi-Tech Sekuriteit in Nelspruit, het gesê dit was moeilik om inligting uit mev. Nightingale te kry omdat sy te geskok was.
Die bakkie is kort ná die voorval op die N4 na Pretoria op ’n plaaspad gewaar en Hi-Tech het dié leidraad opgevolg. Nie die bakkie of die verdagtes is opgespoor nie.
08-27-2007, 07:20 AM #1280
OOS-KAAP: Pa doodgeskiet voor sy seun (5)
PORT ELIZABETH. – ’n Baaise pa is gister koelbloedig voor sy vyfjarige seun vermoor toe hy op sy kleinhoewe in St. Albans deur vier gewapende mans oorval is.
Volgens mnr. Gerald Wait (51) se buurvrou, wat haar eie lewe in gevaar gestel het om hom te hulp te snel, het die voorval omstreeks 08:10 plaasgevind.
Wait en sy vriend, mnr. Boetie Barnard, het glo langs sy huis gestaan en gesels toe vier mans hulle genader en vir werk gevra het.
“Gerald (Wait) het vir hulle gesê hy het nie vir hulle werk nie en het hulle gevra hoekom hulle nie soos ordentlike mense aan die voordeur geklop het nie,” het Wait se buurvrou, mev. Cecilia van der Kuil, gesê.
Hierna het een van die verdagtes glo sy vuurwapen, blykbaar ’n rewolwer, uitgepluk en Wait twee keer in die maag geskiet.
Barnard het glo probeer om Wait se aanvallers te verjaag deur ’n domkrag, wat naby hom gelê het, te gryp en een van die mans daarmee deur die gesig te slaan. Een van die mans het Barnard toe met ’n mes in die skouer gesteek.
Volgens Van der Kuil het Wait se vyfjarige seun, wat tydens die aanval op ’n trap buite die huis gesit het, alles aanskou.
Nadat die skote afgevuur is, het Wait se vriendin en die ma van sy kind, me. Olivia Sauls (28), glo haar seun gegryp en hom die huis ingesleep.
“Sy het toe na my huis gehardloop en al die pad geskreeu dat iemand vir Gerald geskiet het,” het Van der Kuil gesê.
Van der Kuil meen sy het op daardie oomblik nie nugter gedink nie en het dadelik na Wait se huis toe begin stap. “Ek het geweet hy het hulp nodig en ek het nie gedink aan die gevaar nie.”
Voor sy by Wait se huis aangekom het, het sy die verdagtes raakgesien.
“Hulle het oor die pad gestap asof niks gebeur het nie en in die bosse verdwyn. Een van hulle het stip in my oë gekyk, so asof hy vir my wou sê dit het niks met my te doen nie.”
Van der Kuil het glo goed na hulle gekyk en agtergekom een het ’n pleister oor sy neus gehad en ’n ander het ’n skaafmerk op sy gesig. Twee het glo vuurwapens gehad.
Volgens Van der Kuil het haar man, mnr. Johan van der Kuil, Wait in sy bakkie gelaai en met hom Livingstone-hospitaal toe gejaag. Wait was reeds dood toe hulle by die hospitaal aankom.
“Die laaste woord wat by sy mond uitgekom het, was: Olivia (Wait se vriendin).” Sauls was gister te geskok om kommentaar te lewer.
Kapt. Johan Rheeder, polisiewoordvoerder, het die voorval bevestig. Beamptes van die honde-eenheid het die omliggende gebied gefynkam en van die weermag se helikopters is ingespan om te help om die verdagtes op te spoor.
Teen druktyd is niemand nog in hegtenis geneem nie. Die polisie ondersoek ’n saak van moord.